**वन डढेलो नियन्त्रण तथा रोकथामका लागि डिभिजन वन कार्यालय गुल्मीको अनुरोध**

गर्मियाम तथा हावाहुरीको सिजन शुरु भए संगै वनजंगलमा डढेलो लाग्ने प्रबल सम्भावना रहन्छ । यसले हाम्रो प्राकृतिक सम्पदा क्षणभरमै नष्ट भई वातावरणीय सन्तुलनमा ठुलो असर पुग्ने, पानीको मुहान सुक्ने, भुक्षय हुने, बायुमण्डलमा कार्वन उत्सर्जन हुन गई जलबायु परिवर्तनमा असर पुग्ने तथा गाउबस्तीसम्म डढेलो फैलिनुका साथै तपाई हाम्रो लापरबाही तथा असाबधानीका कारण घरगोठमा समेत आगो लाग्न गई जनधनको ठुलो क्षति हुन सक्छ । त्यसैले,

* आ आफ्नो वरिपरिको वन डढेलो लाग्नसक्ने क्षेत्र पहिचान गरी सो क्षेत्रमा बिशेष निगरानी राखौ ।
* वन क्षेत्रमा पिकनिक, वनभोज जादा आगो बालेपछि निभाएर मात्र छोडौ । वन जंगल भएर जाने बाटो वा छेउछाउबाट हिड्दा वा यात्रा गर्दा चुरोट बिडिका ठुटाहरु नफालौ ।
* वन क्षेत्र भित्र रहेका अग्नी रेखाको नियमित सफाई तथा मर्मतसंभार गरौ ।
* वन जंगलसंग जाडिएका खेतबारी, घरगोठ क्षेत्रमा कृषि बालीका ठुटाठुटी झिंगटा बालीसकेपछि आगो निभाएर मात्र छोडौ ।
* कुनै वन क्षेत्रमा आगो लागेको देखेमा वा सुचना पाएमा तत्कालै नजिकको उपभोक्ता समुह, वन कार्यालय, सुरक्षा निकाय वा प्रशासनमा जानकारी गराऔ ।
* वन उपभोक्ता समुहहरुले अग्नी नियन्त्रणको ब्यवस्था गरी आफ्नो वन क्षेत्रको नियमित अनुगमन गर्ने ब्यवस्था अनिबार्य रुपमा मिलाऔ ।

वन डढेलो लगाउने कार्य गैरकानुनी भएकोले कोही कसैले यस्तो गरेको पाईएमा प्रचलित वन ऐन नियम बमोजिम ६० हजार सम्म जरीवाना वा ३ बर्षसम्म कैद वा दुवै हुनसक्ने भएकाले यस्तो कार्य नगरौ नगराऔ । आगलागीबाट आफु पनि बचौ, अरुलाई पनि बचाऔ ।

अनुरोधकः

डिभिजन वन कार्यालय गुल्मी ।

**डिभिजन वन कार्यालय गुल्मीको अनुरोध**

मानव जीवनका लागि दैनिकरुपमा आवश्यक पर्ने काठ दाउरा, घाँस लगाएत बस्तुहरुको आपुर्ति गर्न, वातावरणीय सन्तुलन कायम राख्न र महत्वपुर्ण बन्यजन्तुहरुको आधारस्थलको रुपमा रहेको वनक्षेत्र प्रकृतिले दिएको अनुपम उपहार हो । तर मानिसहरुबाट नै धेरै प्रकारको प्रहार यसले खप्नुपरेको छ । वन डढेलो यसैको रुप हो ।

गर्मीको मौसम शुरुवात संगै हामी मानिसहरुकै कारण वनजंगलमा डढेलोको महामारी शुरु हुने गर्छ । नेपालको सन्दर्भमा ९९ प्रतिशत भन्दा बढी वन डढेलोका घटना हाम्रै कृयाकलापहरुबाट घट्ने गरेको पाईन्छ । यसबाट करोडौ अरबौको बनसम्पदा नष्ट हुने र वातावरणीय सन्तुलन बिग्रन गई जलबायुजन्य समस्या बढिरहेको छ ।

त्यसैले वन जंगललाई डढेलोबाट बचाउनु हाम्रो कर्तब्य हो । यसका लागिः–

* वन डढेलोको असर र प्रभाव बारे जनचेतनामुलक कार्यक्रमहरु मार्फत् डढेलो रोकथाम तथा नियन्त्रणमा जनसहभागिता जुटाऔं ।
* गर्मी सिजनमा वन प्रबेशमा रोक लगाऔं । वन नपसी नहुने भएमा सलाई लाईटर जस्ता आगोजन्य बस्तु वनभित्र लैजानबाट रोकौ ।
* वनभित्र रहेको बाटो, गोरेटो, अग्नीरेखा, वन पथ बेलैमा सफा गरौ ।
* वन क्षेत्रबाट सुकेका पातपतिंगर, हाँगाबिंगा स्याउला, घाँस आदि बेलैमा संंकलन गरि निकालौं ।
* अग्नी नियन्त्रण दस्ता बनाई वनको नियमित गस्ती गरौ र डढेलो लाग्नबाट वनलाई जोगाऔं ।
* अतिक्रमण, चोरी निकासी, चोरी शिकारी आदि गलत नियतले वनमा डढेलो लगाउनेलाई कानूनी दायरामा ल्याई सजायको भागीदार बनाऔं ।
* वनमा डढेलो लागि हालेमा सबै उपभोक्ताहरु र आवश्यक परे नजिकैको वन कार्यालय, सुरक्षा निकाय, नागरिक समाज लगाएतको सहयोग लिई तुरुन्त निभाऔ ।

**“सकेसम्म वनमा डढेलो लाग्न नदिऔं, लागि हालेमा सबै मिलेर निभाऔं,**

**जिम्मेवार नागरिकको भुमिका खेलौ, खुशी र सुखी जीवनको लागि वनलाई बचाऔं ”**

–डिभिजन वन कार्यालय गुल्मी ।

**डिभिजन वन कार्यालय गुल्मीको वन संरक्षण सम्बन्धी सन्देश**

कुनै व्यक्तीको निजी हक भोकको जग्गा बाहेकको सम्पुर्ण वन राष्ट्रिय वन हो ।राष्ट्रिय वन फाँड्ने वा वन क्षेत्रको जग्गा जोत्ने, खन्ने, खनिजकार्य उत्खनन् गर्ने, सडक तथा अन्य पुर्वाधार निर्माण गर्ने, घर वा छाप्रो बनाउने, व्यवसाय सञ्चालन गर्ने वा अतिक्रमण गर्ने जस्ता कार्य दण्डनिय अपराध हुन । कोही कसैबाट यस प्रकारको दण्डनिय कार्य नगर्न नगराउनुहुन अनुरोध छ ।

यस्तो कार्य गर्नेलाई वन ऐन २०७६ अनुसार ५ वर्षसम्म कैद वा एक लाख सम्म जरिवाना वा दुवै सजाय गरी त्यस्तो जग्गा राष्ट्रिय वनमा समावेश गरी सो जग्गामा बनाएको घर छाप्रो र प्रयोग भएका मेसिनरी औजार, साधन समेत जफत हुने व्यहोरा समेत जानकारी गराईन्छ ।

द्रष्टव्यः राष्ट्रिय प्राथमिकता प्राप्त आयोजना, लगानी बोर्डबाट लगानी स्वीकृत भएको योजना, राष्ट्रिय गौरवको आयोजना तथा प्रदेश र स्थानीय तहले कुनै विकास आयोजना सञ्चालन गर्दा वन क्षेत्रको प्रयोग गर्नु बाहेक अन्य विकल्प नभएमा वन तथा वातावरण सम्बन्धी प्रचलित कानुनले तोकेको प्रक्रिया पुरा गरी नेपाल सरकारको स्वीकृति लिनु पर्नेछ ।साथै विस्तृत जानकारीको लागी डिभिजन वन कार्यालयमा सम्पर्क गर्नुहुन अनुरोध छ ।